Fietsryers skop stof in oë | Kormorant
Fietsryers skop stof in oë
Stehan Wolmarans van Hartbeespoort Hoërskool het die afgelope naweek die Sub-Juniorafdeling van die Spur Anatomic Skole MTB-wedrenne by Hoërskool Hartbeespoort gewen. May 30, 2017 Hy het letterlik stof in die ander fietsryers se oë opgeskop. Na die derde rondte kon niemand hom meer vang nie. Janine van Niekerk van Die Hoërskool Wagpos het Saterdag haar eerste amptelike wedren (Sub Junior) gery en was van die begin af ver voor.. Albei fietsryers is ‘n groot trots vir hulle skole.
Saterdag was die begin van die reeks wedrenne. Daar is jaarliks vier wedrenne per provinsie waartydens skole teen mekaar meeding. Na die vierde wedren word die top 3 uit elke ouderdomsgroep gekies wat aan die nasionale wedrenne teen al nege provinsies, asook naburige lande soos Zimbabawe, Namibië en Botswana, deelneem.
Die baan by die Hoërskool Hartbeespoort is een van die mees uitdagende bane in die reeks.